|  |  |  |  |
| --- | --- | --- | --- |
| V:\NFK_Logo.jpg  Utdanning og kompetanse  Utdanning og kompetanse - felles og avdeling  Utdanning og kompetanse | **ID** | **D16352** | |
| Versjon | 2.00 | |
| Gyldig fra | 09.08.2024 | |
| Utarbeider | Anna Karpych | |
| Godkjent | Per-Arne Opheim | |
|  | | | Side 1 av 2 |
| **Annen nyttig informasjon** | | |  |

**Om retningslinjer**

Retningslinjene politisk vedtatt og er direkte tilknyttet våre interne rutiner for behandling av reiseregning og faktura. Det er viktig å gjøre seg godt kjent med våre retningslinjer før du lager en reiseregning. Informasjon er tilgjengelig på vår hjemmeside[[1]](#footnote-2).

Nordland fylkeskommune forventer at dere benytter disse retningslinjene. Hvert enkelt prøvenemndsmedlem har et selvstendig ansvar for å følge gitte regler og retningslinjer.

Ta gjerne kontakt med ansvarlig for prøvenemndshonorering dersom du har spørsmål.

**Ved sykdom i prøvenemda**

Dersom det oppstår sykdom hos et prøvenemndsmedlem før eller under fagprøve skal prøvenemndsmedlemmet erstattes med en annen hvis mulig. Stedfortreder vil da få honoraret for gjennomføring av prøven.

Nordland fylkeskommune utbetaler ikke sykepenger til prøvenemndsmedlemmer. Kompensasjon for den tiden prøvenemndsmedlem var på prøven kompenseres etter gjeldene regler.

Kompensasjon for tapt fritid godkjennes uten dokumentasjon, men kun for den tiden som faktisk ble brukt.

**Prøveprotokoll**

Prøveprotokoll fylles ut av prøvenemndas leder, så snart resultat/karakter for prøven er gitt. Protokoll signeres snarest mulig av både leder og medlem. Signering gjøres digitalt via digital postkasse, f.eks. Bank ID brukes for identifisering.

**Kjøp av kontorrekvisita**

Kontorrekvisita o.l. dekkes kun mot kvittering, og kjøpet må alltid avtales med rådgiver i faget på forhånd.

Verneutstyr, arbeidstøy og lignende dekkes ikke. Det skal avklares med prøvested på forhånd av prøvetakning at nødvendig arbeidstøy, verneutstyr o.l. er tilgjengelig.

**Oppdrag i andre fylker**

Ved oppdrag i andre fylker skal transport og overnatting avtales med rådgiver i faget på forhånd.

Uansett om du gjennomfører prøver i egen fylkeskommune eller i andre fylkeskommuner skal reiseregning sendes til den fylkeskommunen du er oppnevnt i.

Utlån av prøvenemnd skal alltid avklares med egen fylkeskommune før utlån skjer.

**Feriepenger**

Det følger av ferielovens formål at arbeidstakere skal sikres ferie eller fritid, feriepenger. Hvem som er arbeidstakere, følger av lovens § 2 [[2]](#footnote-3). Å være i prøvenemnd er et verv. Dette gir ikke grunnlag for å si at prøvenemndsmedlemmene er arbeidstakere i lovens forstand. Ferieloven kommer derfor ikke til anvendelse. Det er kun tapt lønn som gir feriepengegrunnlag.

**Rett til permisjon**

Arbeidstaker har rett til permisjon fra arbeid i det omfang det er nødvendig for å oppfylle lovbestemt møteplikt i offentlige organer[[3]](#footnote-4). Arbeidstaker har etter denne bestemmelsen en ubetinget rett til permisjon fra arbeidet.

Hensynet bak regelen er at arbeidstakere skal gis mulighet til å skjøtte et offentlig verv også når vervet fører til fravær fra arbeidet. Prøvenemndsarbeid er et offentlig verv.

**Hvorfor reiseregningen blir avvist**

Reiseregning kan ikke godkjennes hvis den er feil. Dersom reiseregningen blir avvist, betyr det at det er oppdaget feil eller mangler. Reiseregning blir avvist med en forklarende tekst om hva som skal redigeres. Ta gjerne kontakt med ansvarlig for honorering av prøvenemnder hvis det er behov for veiledning.

**Kontaktinformasjon**

[Prøvenemnder - Nordland fylkeskommune (nfk.no)](https://www.nfk.no/tjenester/skole-og-opplaring/opplaring-i-bedrift/provenemnder/)

**Interne referanser**

|  |
| --- |
| 23/69237 - Revisjon av reglement for godtgjøring av prøvenemder i Nordland fylkeskommune FR-sak 338/2023 |

1. [Reiseregning og honorering - Nordland fylkeskommune (nfk.no)](https://www.nfk.no/tjenester/skole-og-opplaring/opplaring-i-bedrift/provenemnder/reiseregning-og-honorering/) [↑](#footnote-ref-2)
2. [Lov om ferie [ferieloven] - Lovdata](https://lovdata.no/dokument/NL/lov/1988-04-29-21) [↑](#footnote-ref-3)
3. <https://lovdata.no/lov/2005-06-17-62/§12-13> [↑](#footnote-ref-4)